༈ དྲི་མེད་དྲང་སྲོང་གསེར་གྱི་འཁོར་ལོའི་རྩིབས། །སྣང་སྲིད་སྡེ་བརྒྱད་སྲོག་ལ་
མངའ་བསྒྱུར་བ། །ཞེ་སྡང་དག་པའི་རྡོ་རྗེ་གཏུམ་པོའི་སྐུ། །མཐོང་ཚེ་ཡིད་སྲུབས་སྡེ་
བཅས་སྙིང་རྩ་འགས། །དེ་ཉིད་སེམས་སུ་ཤར་བའི་རྣམ་པར་འཕྲུལ། །གནས་པ་རྩ་
407

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཞ༽
དང་འདྲེན་དཀྱིལ་གཅོད་བྱེད་ལྕེའི། །ཏིང་འཛིན་སྲུང་བཟློག་བསད་མནན་འབྱུང་
(༢༧༣བ)བཞིའིམཚོན། །རྣོན་པོས་འགེགས་དཔུང་ལུས་སྲོག་ཕྱེ་མར་འཐག །གདུག་རྩུབ་
བསམ་སྦྱོར་ལ་བརྩེའི་རྒྱུས་བསྐྱེད་ནས། །རབ་བསྒྲལ་དུས་ཀྱི་སྡང་སེམས་འབར་བའི་
མེས། །ལོག་འདྲེན་དུག་རླངས་དེས་བསྐྲུན་ལས་ཉོན་ཚོགས། །ཅིག་ཅར་མིང་གི་ལྷག་
མར་བསྲེག་པར་ཤོག །ཅེས་པའང་རྣམ་པར་རྒྱལ་བའི་ཕན་བདེ་ལེགས་བཤད་གླིང་
ནས་དྲང་སྲོང་དམོད་པའི་མཚོན་ཆར་ནམ་དགོས་འབེབས་པའི་ཚེ་སྒྲུབ་རྟེན་ཞིག་
བྱུང་ན་ཞེས་མཆོད་དཔོན་ངག་དབང་ཤེས་རབ་ཀྱིས་བསྐུལ་བས་རྐྱེན་བྱས་ས་ལུག་
ལོར་གཞིས་ཀ་ཤར་པ་འཕྲིན་ལས་རྣམ་རྒྱལ་གྱིས་སྐྱ་རིས་དང་སྤྱན་འབྱེད། ཤུན་པ་
ཤག་ཁྱི་སྐྱག་གིས་ཚོན་མདངས་དང་གསེར་བཅད། སོག་པོ་བསྟན་པ་ཚུལ་ཁྲིམས་ཀྱིས་
ཀྱང་བཅད་དང་གསེར་རིས་སོགས་བགྱིས་པའི་ཚེ་སྨོན་ལམ་དུ་ཟ་ཧོར་སྔགས་སྨྱོན་
གྱིས་བཀོད་པའི་ཡི་གེ་པ་ནི་དཔལ་གྲོང་སྔགས་རམས་པས་བགྱིས་པ་ཛ་ཡནྟུ། །།